CELEX: 62020TN0638
Language: da
Date: 2020-10-15 00:00:00
Title: Sag T-638/20: Sag anlagt den 15. oktober 2020 — JP mod Kommissionen

14.12.2020   
            
            
               DA
            
            
               Den Europæiske Unions Tidende
            
            
               C 433/62
            
         
      Sag anlagt den 15. oktober 2020 — JP mod Kommissionen
      (Sag T-638/20)
      (2020/C 433/77)
      Processprog: engelsk
      
         Parter
      
      
         Sagsøger: JP (ved advokaterne S. Rodrigues og A. Champetier)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af afgørelsen af 17. juli 2019 om ikke at opføre sagsøgeren på reservelisten over beståede ansøgere fra udvælgelsesprøve EPSO/AD/363/18 — Administratorer (AD7), samt af afgørelsen af 10. december 2019 om afslag på sagsøgerens ansøgning og fornyet gennemgang.
               
            
                  —
               
               
                  Annulation af afgørelsen af 7. juli 2020 om afslag på sagsøgerens klage af 5. marts 2020.
               
            
                  —
               
               
                  Sagsøgte tilpligtes at erstatte det af sagsøgeren lidte tab.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om for det første tilsidesættelse af princippet om, at udvælgelseskomitéens medlemmer skal have de nødvendige kompetencer til at foretage en objektiv bedømmelse af ansøgerens præstation og faglige kvalifikationer under det emnerelaterede interview, om for det andet tilsidesættelse af ligebehandlingsprincippet, og endelig om tilsidesættelse af princippet om berettigede forventninger.
               
            
                  2.
               
               
                  Andet anbringende om tilsidesættelse af princippet om, at udvælgelseskomitéens sammensætning skal være tilstrækkelig stabil.
               
            
                  3.
               
               
                  Tredje anbringende om anlæggelse af flere åbenbart urigtige skøn.